ᱢᱚᱦᱚᱵᱩᱵᱟᱵᱟᱫᱽ

ᱢᱚᱦᱚᱵᱩᱵᱟᱵᱟᱫᱽ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮ ᱢᱤᱫ ᱱᱚᱜᱚᱨ ᱟᱨ ᱢᱚᱦᱚᱵᱩᱵᱟᱵᱟᱫᱽ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱢᱩᱱᱱᱟᱨᱩ ᱨᱮᱱᱟᱜ ᱯᱟᱪᱮ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱠᱨᱤᱥᱱᱚ ᱜᱟᱰᱟ ᱨᱤᱱᱤᱡ ᱜᱚᱲᱚ ᱤᱡ ᱜᱟᱰᱟ ᱠᱷᱚᱱ ᱢᱩᱫᱽ ᱢᱤᱫᱴᱟᱝ ᱜᱮ ᱢᱮᱱᱟᱭᱟ ᱾ ᱢᱚᱦᱚᱵᱩᱵᱟᱵᱟᱫᱽ ᱫᱚ ᱵᱚᱭᱟᱨᱟᱢ ᱢᱟᱭᱱᱤᱸᱡᱽ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾

 ᱦᱚᱲ ᱞᱮᱠᱷᱟ 
᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱠᱷᱚᱵᱚᱨ ᱞᱮᱠᱟᱛᱮ, ᱢᱚᱦᱚᱵᱩᱵᱟᱵᱟᱫᱽ ᱨᱤᱱ ᱦᱚᱲ ᱮᱞ ᱔᱒,᱘᱕᱑ ᱦᱚᱲ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱒᱐,᱗᱑᱖ (᱔᱘.᱓%) ᱟᱨ ᱛᱤᱨᱞᱟᱹ ᱒᱒,᱑᱓᱕ (᱕᱑.᱖%) ᱢᱮᱱᱟᱜ ᱠᱚᱣᱟ ᱾ ᱛᱤᱨᱞᱟᱹᱼᱠᱷᱚᱱᱼᱠᱚᱲᱟ ᱡᱟᱱᱟᱝ ᱡᱟᱹᱱᱤ ᱑᱐᱖᱘: ᱑᱐᱐᱐ ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱔᱓: ᱑᱐᱐᱐ ᱠᱷᱚᱱ ᱪᱮᱛᱟᱱ ᱜᱮᱭᱟ ᱾ ᱥᱮᱪᱮᱫ ᱫᱚᱨ ᱗᱙.᱑᱗% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱘᱖.᱕᱙% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱘᱒.᱑᱐% ᱠᱷᱚᱱ ᱰᱮᱦᱮᱨ ᱜᱮᱭᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱒.᱓᱒%, ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱖᱕.᱕᱐% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱢᱤᱫ ᱫᱷᱟᱣ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮ ᱟᱹᱰᱤ ᱢᱟᱨᱟᱝ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱛᱟᱦᱮᱸ ᱠᱟᱱᱟ, ᱦᱚᱱᱚᱢᱠᱚᱸᱰᱟ ᱟᱹᱛᱩ ᱠᱷᱚᱱ ᱦᱚᱸ ᱢᱟᱨᱟᱝ ᱾ ᱛᱟᱭᱚᱢ ᱛᱮ ᱱᱚᱣᱟ ᱵᱟᱨᱭᱟ ᱰᱤᱵᱤᱡᱚᱱ ᱦᱟᱴᱤᱧ ᱮᱱᱟ ᱾ 

ᱨᱚᱨᱚᱲ ᱯᱟᱹᱨᱥᱤ ᱛᱮᱞᱮᱜᱩ ᱢᱩᱬ ᱯᱟᱹᱨᱥᱤ (᱑᱐᱐%), ᱟᱨ ᱟᱨᱦᱚᱸ ᱦᱤᱱᱫᱤ (᱔᱐%), ᱟᱨ ᱛᱟᱨᱟ ᱦᱚᱲ ᱩᱨᱫᱩ (᱗%) ᱨᱚᱲ ᱫᱟᱨᱮᱭ ᱟᱠᱚ ᱾ ᱥᱮᱪᱮᱫ ᱦᱚᱲ ᱤᱝᱞᱤᱥ (᱕᱔%) ᱨᱚᱲ ᱫᱟᱨᱮᱭ ᱟᱠᱚ ᱾ ᱛᱮᱞᱮᱜᱩ ᱟᱨ ᱤᱝᱞᱤᱥ ᱨᱮᱱᱟᱜ ᱟᱹᱢᱟᱹᱞᱮᱛ ᱠᱚᱢᱭᱩᱱᱤᱠᱮᱭᱥᱚᱱ ᱟᱨ ᱤᱱᱥᱴᱨᱟᱠᱥᱚᱱ ᱨᱮᱱᱟᱜ ᱢᱤᱰᱤᱭᱟ ᱨᱮᱠᱚ ᱠᱟᱹᱢᱤᱭᱟ ᱾

ᱟᱹᱰᱤ ᱜᱟᱱ ᱟᱹᱛᱩ ᱟᱨ ᱥᱚᱦᱚᱨ ᱥᱟᱶᱛᱮ ᱵᱟᱥᱟ ᱟᱠᱟ ᱱᱟᱠᱚ ᱟᱹᱫᱤᱵᱟᱹᱥᱤ (᱗᱕%) ᱟᱜ ᱛᱟᱦᱮᱸᱱ ᱛᱷᱟᱱ ᱠᱟᱱᱟ ᱾ ᱟᱹᱫᱤᱵᱟᱹᱥᱤ ᱜᱩᱴ ᱞᱟᱢᱵᱟᱫᱤ ᱠᱟᱱᱟ ᱠᱚ ᱾ ᱱᱚᱣᱟ ᱞᱮᱠᱟ ᱥᱚᱦᱚᱨ ᱨᱤ. ᱟᱹᱰᱤ ᱜᱟᱱ ᱦᱚᱲ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ, ᱞᱟᱢᱵᱟᱲᱤ ᱟᱨᱵᱟᱝ ᱵᱟᱝᱡᱟᱨᱟ (᱖᱐%) ᱨᱚᱲ ᱟᱠᱚ ᱾ ᱱᱚᱣᱟ ᱯᱟᱹᱨᱥᱤ ᱥᱤᱧᱚᱛ ᱥᱚᱨᱠᱟᱨ ᱤᱫᱤ ᱛᱮ ᱟᱹᱢᱟᱹᱞᱮᱛ ᱞᱮᱠᱟᱛᱮ ᱢᱟᱱᱟᱣ ᱟᱠᱟᱫᱼᱟ ᱨᱚᱨᱚᱲ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱹᱨᱥᱤ ᱨᱮᱫᱚ ᱪᱤᱠᱤ ᱜᱮ ᱵᱟᱱᱩᱜᱼᱟ ᱟᱨ ᱱᱚᱣᱟ ᱨᱚᱨᱚᱲ ᱞᱟᱹᱜᱤᱫ ᱟᱹᱲᱟᱹ ᱨᱮ ᱜᱚᱴᱟ ᱯᱟᱥᱱᱟᱣ ᱟᱠᱟᱱᱟ ᱾

ᱥᱚᱨᱠᱟᱨ ᱟᱨ ᱨᱟᱡᱽ ᱟᱹᱨᱤ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱯᱚᱱᱚᱛ ᱟᱨ ᱫᱤᱥᱚᱢ ᱨᱮᱱᱟᱜ ᱜᱚᱴᱟ ᱮᱴᱟᱜ ᱛᱷᱟᱱ ᱨᱮ ᱥᱚᱲᱚᱠ ᱟᱨ ᱨᱮᱞ ᱰᱟᱦᱟᱨ ᱠᱷᱚᱱ ᱢᱚᱦᱚᱵᱩᱵᱟᱵᱟᱫᱽ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

 ᱥᱚᱲᱚᱠ ᱰᱟᱦᱟᱨ 
ᱢᱚᱦᱚᱵᱩᱵᱟᱵᱟᱫᱽ ᱨᱮ ᱑᱐᱐ ᱵᱟᱥ ᱠᱮᱯᱟᱥᱤᱴᱤ ᱟᱜ TSRTC ᱵᱟᱥ ᱰᱤᱯᱚ ᱢᱮᱱᱟᱜᱼᱟ ᱾ ᱱᱚᱸᱰᱮ ᱱᱚᱜᱚᱨ ᱨᱤᱱ ᱞᱟᱹᱠᱛᱤ ᱞᱟᱹᱜᱤᱫ ᱛᱮ ᱟᱹᱰᱤ ᱜᱟᱱ ᱥᱮᱵᱟ ᱢᱮᱱᱟᱜᱼᱟ ᱾ ᱱᱚᱣᱟ ᱣᱟᱨᱟᱝᱜᱟᱞᱼ ᱵᱷᱚᱫᱽᱨᱟᱪᱚᱞᱚᱢ ᱢᱩᱬ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱵᱟᱥ ᱨᱮᱱᱟᱜ ᱵᱮᱵᱚᱥᱛᱟ ᱨᱮᱱᱟᱜ ᱛᱟᱞᱢᱟ ᱠᱷᱚᱱ  ᱒᱐,᱐᱐᱐ ᱦᱚᱲ ᱱᱚᱸᱰᱮ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱠᱚ ᱥᱮᱱᱚᱜᱼᱟ ᱾ ᱚᱱᱟ ᱥᱟᱶᱛᱮ, ᱢᱩᱬ ᱵᱟᱥ ᱥᱴᱮᱸᱰ ᱥᱟᱶᱛᱮ, ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱞᱟᱹᱠᱛᱤ ᱯᱩᱨᱟᱹ ᱞᱟᱹᱜᱤᱫ ᱛᱮ ᱠᱩᱨᱣᱤ ᱵᱟᱥ ᱥᱴᱮᱸᱰ, ᱛᱷᱚᱨᱩᱨᱩᱨ ᱵᱟᱥ ᱥᱴᱮᱸᱰ, ᱯᱩᱥᱞᱟᱯᱚᱞᱞᱤ ᱵᱟᱥ ᱛᱤᱸᱜᱩᱱ, ᱟᱨ ᱟᱹᱰᱤ ᱜᱟᱱ ᱮᱭᱟᱭᱼᱢᱟᱹᱪᱤ ᱳᱴᱚᱨᱤᱠᱥᱟ ᱟᱨ ᱠᱚᱢᱟᱱᱰᱚᱨ ᱡᱚᱯ ᱢᱮᱱᱟᱜᱼᱟ ᱱᱚᱣᱟ ᱥᱩᱨ ᱥᱩᱯᱩᱨ ᱟᱹᱛᱩ ᱡᱚᱲᱟᱣ ᱟᱠᱟᱱᱟ ᱾   

 ᱨᱮᱞ ᱰᱟᱦᱟᱨ 
ᱠᱟᱡᱤᱯᱮᱴᱼᱵᱤᱡᱟᱭᱣᱟᱰᱟ ᱰᱟᱦᱟᱨ ᱨᱮ ᱢᱚᱦᱚᱵᱩᱵᱟᱵᱟᱫᱽ ᱟᱹᱰᱤ ᱵᱤᱡᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱾ ᱱᱚᱣᱟ ᱵᱮᱵᱚᱥᱛᱟ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱔᱐᱐᱐ ᱯᱟᱥᱮᱱᱡᱚᱨ ᱠᱚ ᱥᱮᱱᱚᱜᱼᱟ ᱾ 


ᱥᱟ.ᱠᱷᱭᱟ.ᱛ

ᱵᱟᱦᱨᱮ ᱡᱚᱱᱚᱲ

Category:Mahabubabad district
Category:Cities and towns in Mahabubabad district